cyanic-selkie/wikianc huggingface dataset:
Arsenal FCs historie (fra 1966)
Årene med George Graham (1986–95)
Etter denne sesongen endret Graham sin taktikk, han ble mer defensiv og stilte lag som var mindre angrepsvillige, som betydde at målene i hovedsak måtte komme fra Ian Wright og ikke fra hele laget. Mellom 1986–87 og 1991–92 hadde laget et gjennomsnitt på 66 ligamål (81 mål i 1991–92), men mellom 1992–93 og 1994–95 var snittet kun 48, dette inkluderte 40 mål i 1992–93 da Arsenal kom på 10.-plass i den første sesongen til FA Premier League, og var det minst scorende laget i hovedserien.
Allan Bower
2014
I Winter Cup Challenge i Las Vegas fikk Bower bronse i bøylehest, og han var med å komme på andreplass i lagkonkurransen i NCAA-mesterskapet i turn. Han kom på åttendeplass i bøylehest og svingstang under USA-mesterskapet i turn 2014. I mangekampen kom han på 13.-plass, med 85,500 + 85,350 poeng.
2015
Han kom på sjuendeplass i mangekampen i Winter Cup Challenge 2015, og kom på femteplass i bøylehest. I NCAA-mesterskapet i turn kom han på sjetteplass i mangekampen, og fjerdeplass i bøylehest. Han fikk gull i lagkonkurransen. I USA-mesterskapet i turn 2015 kom han på 15.-plass i mangekampen.
2016
I 2016 kom Bower på åttendeplass i mangekampen i Winter Cup Challenge. I bøylehest fikk han bronse. Han fikk på nytt gull i lagkonkurransen i NCAA-mesterskapet i turn, og individuelt kom han på fjerdeplass i mangekampen, sjetteplass i bøylehest og sjuendeplass i skranke. Han deltok ikke i USA-mesterskapet i turn 2016.
Arsenal FCs historie (fra 1966)
Årene med George Graham (1986–95)
I 1993–94, vant Arsenal sitt andre europeiske mesterskap, da de uten flere nøkkelspillerer (John Jensen og Martin Keown var skadet, Ian Wright var suspendert) slo favorittene og tittelholderne Parma 1-0 i finalen i cupvinnercupen i København, etter en defensivt spilt kamp og en volley fra Alan Smith i det 21. minutt. Dette var George Grahams siste trofe med Arsenal, han ble sparket den påfølgende februar måned etter nesten ni år i klubben. Det ble avdekket at han ulovlig hadde mottatt $425.000 i betaling fra den norske agenten Rune Hauge, etter Arsenals kjøp av John Jensen, som var en av Hauges klienter.
Allan Bower
2017
I Winter Cup Challenge 2017 kom han på tredjeplass i mangekampen og i bøylehest. Han var med å vinne gull i lagkonkurransen i NCAA-mesterskapet i turn, der han også kom på andreplass i frittstående, bøylehest, hopp og skranke. Han kom også på tredjeplass i mangekampen. Han kom på andreplass i mangekampen i USA-mesterskapet i turn 2017, bak Yul Moldauer. Han ble tatt ut på USAs landslag i turn, og ble valgt til å være reserve til VM i friidrett 2017.
Berberis
Berberis (Berberis vulgaris) er en buskplante i berberisslekta, som inngår i berberisfamilien. Busken kan bli opp til 4 meter høy. Den var en vanlig plante i middelalderens klosterhager, og den opprinnelige utbredelsen er usikker. Berberis vokser nå i Sør- og Mellom-Europa, samt i Anatolia, Kaukasia og Nord-Iran. I Norge finnes den spredt nordover til Trøndelag. Arten er naturalisert mange steder i Nord-Amerika.
Bladene er klar-grønne og blanke, og ovale om lag 3-5 cm lange og 1-2 cm brede. Blomstene henger ned i klaser på en stengel og er gule eller svakt gul-grønne, og 4-6 mm lange. Bærene er røde og 7-10 mm lange. Planten med unntak av bærene er mildt giftig. Selv om bærene er bitre eller sure av smak, er de spiselige og svært rike på C-vitaminer.
Arsenal FCs historie (fra 1966)
Bruce Rioch, den midlertidige (1995–96)
Assisterende manager Stewart Houston ledet laget ut sesongen 1994–95, der de endte på tolvteplass (pr. 2007 den svakeste plasseringen i Premier League), men de nådde på nytt finalen i cupvinnercupen. I semifinalen møtte de UC Sampdoria, og vant straffesparkkonkurransen etter at semifinalene endte uavgjort 5-5 sammenlagt. Arsenal møtte Real Zaragoza i finalen, Esnáider scoret for spanjolene og John Hartson utlignet. Kampen var på vei å ende 1-1 og straffespark, da midtbanespilleren Nayim slo en ball fra nær midtbanelinjen i det 120. minutt som var det absolutt siste spark i kampen. David Seaman som hadde vært Arsenals helt i semifinalen, klarte ikke å springe raskt nok bakover og kom bare bort i ballen med en hånd på dens vei i mål og Arsenal tapte kampen 2-1.
Berberis
I Europa har bærene vært brukt i syltetøy. I Iran dyrkes planten kultivert og bærene tørkes under navnet zereshk . De høstes sammen med, og samtidig med, safran.
Arsenal FCs historie (fra 1966)
Bruce Rioch, den midlertidige (1995–96)
I juni 1995 utnevnte Arsenal Bruce Rioch til manager, han hadde nettopp ledet Bolton Wanderers til finalen i ligacupen og opprykk til Premier League. Han slo den engelske overgangsrekorden (det gikk kort tid før denne også var slått) med å betale Internazionale (Inter Milan) £7,5 millioner for angriperen Dennis Bergkamp, og den ny innkjøpte spissen formet sammen med Ian Wright et fantastisk partnerskap. Arsenal nådde semifinalene i ligacupen og endte på femteplass i Premier League, og sikret en plass i neste års UEFA-cup og håp om en eventuell sjanse til tittelen. Rioch-perioden endte brått, da han i august 1996, rett før sesongstart fikk sparken. Grunnen var en uoverensstemmelse med styret over overgangsmidler, dette førte til noen måneders turbulens i klubben. Stewart Houston var nok en gang i ledelsen midlertidig, han ledet klubben i en måned før han trakk seg for å ta over i QPR. Treneren til ungdomslaget, Pat Rice, ledet laget i flere kamper inntil franskmannen Arsène Wenger tok over mot slutten av september.
Berberis
Berberis er mellomvert for soppen svartrust, som skader korn og gras. Det har siden 1916 vært forbudt å plante denne arten i norske hager, og de dyrkede berberisene tilhører andre arter som er resistente mot soppen.
Arsenal FCs historie (fra 1966)
To nye doble mesterskap (1996–2003)
Under Wengers ledelse så forbedret laget sitt spill svært raskt, med tredjeplass i ligaen og plass i UEFA-cupen. Andreplassen og plass i Champions League glapp på målforskjellen. Wenger bygde opp en ny Arsenaltropp, der det også var flere franske spillere som var bortimot ukjente i Storbritannia. Patrick Vieira var blitt signert etter en anbefaling av Wenger før han hadde tatt over som manager offisielt. Nicolas Anelka og Emmanuel Petit samt den hollandske vingen Marc Overmars kom til klubben sommeren 1997. Wenger blandet de nye spillerne sammen med noen av den gamle garde, han beholdt Adams, Dixon, Winterburn, Keown og Bould, og han beholdt også Pat Rice som sin assisterende manager.
Berberis
Flere deler av busken brukes medisinsk: stammebark (Berberidis cortex), rotbark (Berberidis radicis crotex), røtter (Berberidis radix) og friske eller tørkede frukter (Berberidis fructus). Berberis skal hjelpe mot en rekke sykdommer. Den gule rotbarken inneholder mye av alkaloidet berberin, som dreper bakterier, protozoer og sopp.
Arsenal FCs historie (fra 1966)
To nye doble mesterskap (1996–2003)
Den påfølgende sesongen var Arsène Wenger den første utenlandske manager til å vinne Premier League, da han styrte Arsenal til sitt andre doble mesterskap. I desember etter et tap 3-1 mot Blackburn, kunne det se ut som at Arsenal var ute av tittelkampen med tolv poeng opp til Manchester United. Men en fantastisk andre del av sesongen gav tittelen til Arsenal etter 4-0 seieren over Everton, 3. mai 1998, med to kamper igjen av sesongen. Den 16. mai vant Arsenal 2-0 over Newcastle i finalen i FA-cupen og sikret seg «The Double». Som en krone på verket, så brøt Ian Wright samme sesongen den gamle scoringsrekorden til Cliff Bastin, og han noterte seg for 185 mål før han forlot klubben sommeren 1998.
Til tross for signeringen av Fredrik Ljungberg i 1998 og Thierry Henry året etter, så fulgte en ufruktbar periode de neste årene, selv om det var nære på flere ganger. Arsenal ledet ligaen for det meste av 1998–99, inntil et 1-0 tap mot Leeds United gav Manchester United muligheten til å passere dem på tabellen. Arsenal slo Aston Villa i sesongen siste kamp, men Manchester United vant ligaen med seier over Tottenham. For å gni det skikkelig inn, så vant Manchester United den aller siste semifinale omkampen noensinne (etter den sesongen avgjøres kampene på straffespark uten omkamp) over Arsenal. Dennis Bergkamp hadde bommet på et straffespark under normal kamptid, og Ryan Giggs lagde vinnermålet etter en «slalåmtur» gjennom Arsenals forsvar. Arsenals retur til Mesterligaen var også uten suksess, da de ikke kom videre fra gruppespillet.
Arsenal ble nummer to også i 1999–2000, og denne gangen var det egentlig ikke noen reell konkurranse om ligatittelen, Arsenal endte 18 poeng etter Manchester United. Arsenal hadde på nytt en dårlig sesong i Champions League, med tredjeplass i sin gruppe. Dette gav dem trøstepremien, en plass i UEFA-cupen, og her gikk Arsenal hele veien til finalen mot Galatasaray i København (der de tidligere hadde vunnet cupvinnercupen i 1994). Kampen var en kjedelig affere, kampen endte 0-0, og Arsenal tapte straffesparkkonkurransen etter misser av Davor Suker og Patrick Vieira.
Wenger var nå blitt tvunget til å bygge om store deler av laget som vant «the Double» i 1998. Anelka, Overmars og Petit var dratt til spanske klubber, mens alderen tilslutt satte stopper for den berømte backlinjen. Bould og Winterburn var allerede borte og Adams og Dixon varte bare en sesong til før de trakk seg tilbake. Som erstatning signerte Wenger spillere som Sol Campbell og Lauren, og Asley Cole ble hentet fra ungdomdgruppen. På midtbanen kom den talismanske Robert Pires og angriperen Sylvain Wiltord ble signert, samtidig så hadde Thierry Henry tilpasset seg det engelske spillet og kom til å bli en av de beste angripere i ligaen.
Speleonectes williamsi
Speleonectes williamsi er en art av krepsdyr, som er kjent fra funn i Karibia. Arten inngår som en av 12-15 arter i slekten Speleonectes, som er en av tre slekter i familien Speleonectidae.
Arsenal FCs historie (fra 1966)
To nye doble mesterskap (1996–2003)
Angrepet var absolutt Arsenals styrke da de vant et tredje dobbelmesterskap i 2001–02 sesongen, the Gunners var det eneste laget som laget mål i hver eneste kamp gjennom sesongen og var ubeseiret på hjemmebane. Etter et i utgangspunktet jevnt kappløp om tittelen (tre poeng skilte de fire beste lagene i februar), så dro Arsenal fra de andre med tretten sammenhengende seirer og endte syv poeng foran lag nr to Liverpool. Arsenal sikret tittelen med 1-0 seieren over Manchester United på Old Trafford, etter et mål av Sylvain Wiltord. Helgen før hadde Arsenal sikret seg sin åttende FA-cup etter å ha slått Chelsea 2-0 med mål av Ray Parlour og Freddie Ljungberg.
Speleonectes williamsi
Arten hører under gruppen Remipedia hvor alle artene er blinde, og hele kroppen består av en enkelt, lang rekke av ledd med antropode (grenete) bein. Individene svømmer på ryggen og beveger seg sakte.
Arsenal FCs historie (fra 1966)
To nye doble mesterskap (1996–2003)
I sesongen 2002–03, var Arsenal det første laget som forsvaret en seier i FA-cupen på mer enn tyve år, etter at Pires hadde gitt Arsenal 1-0 seieren over Southampton. Jubelen ble noe dempet av det faktum at laget med liten margin ikke hadde klart å forsvare ligatittelen. Arsenal hadde ledet ligaen med åtte poeng over Manchester United på et tidspunkt, men laget fikk en kollaps mot slutten av sesongen, med uavgjort 2-2 borte mot Bolton Wanderers etter å ha ledet 2-0, for så å tape en uke senere hjemme mot Leeds United 3-2, noe som medførte at United tok tittelen.
Carlos Taberner
Carlos Taberner (født 8. august 1997 i Valencia) er en spansk tennisspiller.
Arsenal FCs historie (fra 1966)
De «Uslåelige» og Champions League Finalen (2003–06)
Lite visste de på den tiden, men tapet mot Leeds skulle bli det siste for over ett år. 2003–04 var en rekordbrytende sesong for Arsenal, da de vant Premier League uten å tape en eneste kamp (26 seire, 12 uavgjorte og 0 tap), og endre 11 poeng foran andre plasserte Chelsea. Arsenal ble det andre laget til å gå uten tap hele sesongen, det første var Preston North End i 1888–89, men Preston hadde bare spilt 22 kamper i sin sesong (mot Arsenals 38). Arsenals rivaler tok hevn i de andre konkurransene, Arsenal ble slått i Champions Leagues kvartfinaler og FA-cupens semifinaler av Chelsea og Manchester United, i to påfølgende kamper. Med muligheten for en kollaps mot slutten av sesongen, så kom Arsenal tilbake i den neste kampen, fra å ligge under 1-0 og 2-1 mot Liverpool til å vinne 4-2 takket være et hat-trick av Thierry Henry, og avsluttet med å vinne ligaen med uavgjort 2-2 borte mot Tottenham Hotspur. Arsenal klarte ikke å forsvare tittelen i 2004–05, og kom på andreplass, bak et rekordsettende Chelsea lag, men Arsenal fortsatte sin rekke med kamper uten tap til 49 sammenhengende kamper, en rekord i Premier League. Den gamle rekorden ble utlignet med en dramatisk 5-3 seier over Middlesbrough (Arsenal var under med 3-1 rett etter pause) og de passerte den gamle rekorden med 3-0 seieren over Blackburn Rovers, før det hele sluttet med bortetapet 2-0 mot Manchester United. Dette tapet gjorde laget urolige og for en periode ute av form og laget falt ut av kampen om ligatittelen, men mot slutten av sesongen blomstret laget igjen og de sikret seg andreplassen og avsluttet sesongen med en 7-0, seier over Everton. Laget klarte ikke noen Champion League heder denne sesongen heller, laget ble slått ut i andre runde av Bayern München (3-2 sammenlagt). Men laget kom ikke tomhendt ut av sesongen, Arsenal tok sin tredje FA-cup tittel på fire år, etter å ha slått Manchester United 5-4 på straffespark i en kamp som var målløs etter fulltid.
Carlos Taberner
Hans har deltatt i hovedtablået i Grand Slam-sammenheng ved fem anledninger, men har aldri tatt seg forbi 1. runde.
Arsenal FCs historie (fra 1966)
De «Uslåelige» og Champions League Finalen (2003–06)
Svekket etter salget av kapteinen Patrick Viera til Juventus sommeren 2005, så var sesongen 2005–06 ganske skuffende hjemme og laget klarte ikke å kjempe om noen av de hjemlige titlene. I ligaen så var det en dårlig borte form som laget problemer og til tross for flotte seirer hjemme (5-0 mot Aston Villa og 7-0 mot Middlesbrough), og på tabellen var laget den siste delen av sesongen for det meste plassert på femteplass eller lavere, og laget så ut til å falle utenfor Champions League for første gang siden 1997. Men laget vant sine siste tre kamper, og avsluttet med 4-2 seieren over Wigan Athletic i den aller siste kampen på Highbury, samtidig så tapte Tottenham Hotspur mot West Ham United. Dette betydde at Arsenal passerte Tottenham og tok fjerdeplassen og retten til å spille kvalifiseringskamper for Champions League. I motsetning til lagets hjemlige spill, så var Arsenal mye sterkere i Europa i 2005–06, og laget kom for første gang til Champion Leagues finalen (det første laget fra London noen gang). Arsenal vant sin gruppe uten tap, foran Ajax, FC Thun og Sparta Praha. I kampen mot Sparta Praha laget Thierry Henry to mål og ble Arsenals toppscorer gjennom tidene. I cup-spillet slo de Real Madrid (det første britiske lag til å slå Real på Bernabèu), Juventus og Villarreal for å nå finalen. Samtidig så satte laget en Champions League-rekord med ti sammenhengende kamper uten å slippe inn mål. I finalen mot Barcelona, ble Arsenal tidlig redusert til ti mann etter at målvakten Jens Lehmann ble utvist etter en «profesjonell feil», men likevel så tok Arsenal ledelsen etter at Sol Campbell nikket ballen i mål etter frispark i det 37. minutt. Arsenal forsvarte ledelsen gjennom store deler av kampen, men to sene mål fra Samuel Eto’o og Juliano Beletti gav Barcelona en 2-1 seier.
Flyttingen til Emirates Stadium (2006–)
Arsenal hadde hatt stor suksess på 1990-tallet og de første årene etter 2000, men kapasiteten på Highbury var begrenset til 38.500 i tiden etter «Taylor-rapporten». Bortimot alle kamper var utsolgte og klubben hadde ikke mulighet til å utnytte potensialet som lå i inntekter fra hjemmekampene. Siden det ikke var mulig å utvide kapasiteten på Highbury, så annonserte Arsenal i 1999, planer for å flytte nedover veien til Ashburton Grove. Byggingen startet i desember 2002 og det nye Emirates Stadium åpnet i juli 2006, klar til sesongen 2006–07. Arsenal startet sesongen sterkt, men med kun fire poeng i november så måtte Wenger innrømme at laget var for langt bak til å kjempe seriøst om ligatittelen. Arsenal endte til slutt på fjerdeplass, med like mange poeng som Liverpool på tredjeplass. Med et lag som i hovedsak bestod av reserve- og juniorspillere, nådde Arsenal ligacupfinalen der de tapte 2-1 for Chelsea. Resultatene var dårligere i de andre konkurransene, utslått i Champions League av PSV Eindhoven 2-1 sammenlagt i åttendedelsfinalen, og tapte omkampen i FA-cupens femte runde mot Blackburn Rovers.
Gjennom 2007, har ryktene om oppkjøp av klubben versert. Spesielt handler dette om den amerikanske sportsmagnaten Stan Kroenke, som pr. april 2007, eier/kontrollerer 7.007 Aksjer (12,19 % av klubben), som hovedsakelig ble kjøpt fra Granada Ventures (et selskap eiet av ITV plc) i april 2007. Dette førte til at Arsenals viseformann David Dein (eier av 14,5 % av aksjene) som antas å være tilhenger av et oppkjøp fra Kroenkes side, trakk seg fra klubbens styre 18. april. Arsenals styreformann Peter Hill-Wood uttalte at de resterende medlemmene av styret ikke var villige til å selge sine aksjer (45,45 % av klubben) før det går minst ett år, og roet ned spekulasjonene om manager Arsene Wengers fremtid i klubben (Wenger er en nær venn av Dein).
Clipperton
Clipperton (fransk Île Clipperton eller Île de la Passion) er en ubebodd korallatoll i Stillehavet, sørvest for Mexico og vest for Costa Rica. Den tilhører Frankrike.
Øya har ingen permanente innbyggere. Det finnes en kort flystripe, samt ruinene av et fyrtårn fra det 19. århundre.
En økonomisk sone på 425,220 km² omgir Clipperton.
Historie
Clipperton ble tatt i besittelse av Frankrike i 1858. Mexico bestred kravet og støttet forsøk på kolonisering, som mislykkes. Frankrike og Mexico ble enig om å la Italia løse saken ved voldgift og i 1931 falt saken ut til Frankrikes fordel.
Administrasjon
Etter lov av 2007 er Clipperton direkte underlagt den franske regjeringen, med ministeren for oversjøiske saker som ansvarlig statsråd. I 2008 ble ansvaret for forvaltningen av Clipperton delegert til høykommissæren i Fransk Polynesia.
Naturgeografi
Landarealet er på 2 km², lagunen dekker en flate på 4 km². Øya har et tropisk havklima, med gjennomsnittstemperaturer mellom 20–32 grader Celcius.
Lagunen har en gjennomsnittlig dybde på fem meter, dypeste punkt er 34 meter. Den har brakkvann. Atollen er lukket og lagunen har ikke passasje til havet, men ved kraftig vind og høye bølger trenger havvann inn i lagunen der atollen er lav. I lagunen vokser sjøgras, særlig Ruppia maritima. Lagunen tilføres stadig guano og er utsatt for overgjødsling.
Landet mellom havet og lagunen er 45 til 400 meter bredt. Atollen er for det meste lav med en høyde på fire meter over havet, men på ett punkt, Rocher Clipperton i sørøst, når den 29 moh.
Hanke
Hanke kan peke til:
Clipperton
Naturgeografi
Atollen har dårlig jordsmonn og opprinnelig sparsom vegetasjon. Dyrelivet domineres av mengder av landkrabben Gecarcinus planatus og fugl. Clipperton har elleve millioner landkrabber og 35,000 fugler. Miljøet har vært påvirket av menneskelig virksomhet, særlig ved at fosfatutvinnerne som kom i 1892 plantet kokospalmer (Cocos nucifera ) og satte ut gris.
Forlis av fiskebåter i 1999 og 2000 introduserte rotter. Dette påvirker også miljøet. Rottene eter krabber, noe som har medført at antallet krabber har gått ned på deler av atollen, slik at vekstforholdene igjen er bedre for planter og kokospalmer. Rottene skader også fuglebestanden og særlig sotterne (Onychoprion fuscatus) er utsatt.
Det er registrert 112 fiskearter ved øya. Delfiner er vanlige i farvannet ved atollen, særlig skruedelfin (Stenella longirostris) og hvitflekkdelfin (Stenella attenuata), men også tumler (Tursiops truncatus), gulflankedelfin (Delphinus delphis) og stripedelfin (Stenella coeruleoalba).
Kelsey Robinson
Kelsey Robinson (født 25. juni 1992) er en amerikansk volleyballspiller.
Hun representerte USA under Sommer-OL 2016 i Rio de Janeiro, der hun tok bronse i kvinnenes innendørsturnering.
Hans Martin Heintz
Hans Martin Heintz, også kalt Hans Martinsen Heins Heintz (født rundt 1655 i Basel, Sveits, død 1711 i Bergen) ble utdannet i Basel som steinhugger og murer. Han kom til Norge i 1682 og var engasjert som steinhugger og murer i 1680- og 1690-årene ved festningsanleggene i Fredrikstad, Fredriksten i Halden og på Kongsvinger festning.
I Bergen arbeidet han først og fremst med gjenoppbygging av kirkene og de viktige, offentlige steinbygningene. De største arbeidene ble utført på Domkirken, Korskirken og Bispegården. Han fikk også viktige private oppdrag, slik som Hagerupgården, et hovedverk i norsk barokkarkitektur.
Heintz var stadig i konflikt med det bergenske murerlauget som hadde monopol på murarbeider byen. Dette skal også ha ført til at han ble fysisk angrepet i sitt hjem av noen av murmestrene.
Hovinhøgda skole
Hovinhøgda skole er en 1.-7. trinns barneskole i Lillestrøm kommune.
Sibir-khanatet
Sibir-khanatet var et tyrkisk-mongolsk khanat i Sibir i dagens Russland. Landets hovedstad var Qashliq i nærheten av dagens Tobolsk.
Sibir oppstod midt på 1400-tallet og var en etterfølgerstat av Den gylne horde. Staten skal ha blitt grunnlagt av khanen On. Befolkningen var av blandet opprinnelse og omfattet både tatarer, khantyer, mansier og nenetsere.
Etter at Kazan-khanatet ble erobret av moskovittene økte presset mot Sibir. Kosakken Jermak Timofejevitsj ledet en ekspedisjon inn i de sibirske områdene, erobret Sibirs hovedstad og slo den siste khanen Küçüm i 1582. Küçüm kom seg imidlertid unna og fikk omgruppert styrkene sine, og to år senere beseiret sibirerne Jermak på slagmarken. Sibir ble igjen invadert i 1586, og i 1598 ble Küçüm slått for godt ved Ob. Sibir ble etter dette innlemmet i Russland.
Jevgenij Kulikov
Jevgenij Nikolajevitsj Kulikov (russisk: Евгений Николаевич Куликов; født 25. mai 1950 i Leningrad) er en russisk tidligere skøyteløper som representerte Sovjetunionen. På midten av 1970-tallet var han utvilsomt verdens beste 500-meterløper. Han satte flere verdensrekorder, og var den første som gikk distansen under 38 sekunder.
Kulikov ble olympisk mester på 500 meter i Innsbruck i 1976, og tok sølv etter Eric Heiden i OL 1980 i Lake Placid.
Han har en sølv- og en bronsemedalje sammenlagt fra sprint-VM fra henholdsvis 1975 og 1977.
I 1975 ble Kulikov tildelt Oscarstatuetten.
Revolver Lebel modèle 1892
Revolver Lebel modèle 1892 er en tjenesterevolver fra Frankrike. Den ble produsert av Manufacture d'armes de Saint-Étienne som erstatning for MAS 1873 revolveren. Over 300,000 revolvere ble produsert mellom 1892 og 1924, og de ble brukt av den franske hær, marine og Gendarmerie Nationale, blant andre. Revolveren var i bruk helt frem til midten av 1960-tallet.
Originalt ble den produsert for svartkrutt-patroner, men senere modeller brukt 8 x 27 mm Lebel patronen. Den er bygget for både hanespenn og avtrekkerspenning, er solid bygget, og patronene mates gjennom en ladeport på høyre siden av rammen.
Olaf Rye
Olaf Rye (Ole) (født 16. november 1791 på Nerbø gård i Bø i Telemark, død 6. juli 1849 i Fredericia) var en dansk-norsk offiser og generalmajor som spilte en viktig rolle i Treårskrigen mellom Danmark og Slesvig-Holsten.
Biografi
Olaf Rye tilhørte en gammel norsk offiserslekt og var sønn av kaptein Mathias Rye og Elisabeth Johanne Lind. Han valgte den militære løpebane, og i 1808 ble han sekondløytnant hvoretter han kom på strandvakt mot britene under Napoleonskrigene. I 1809 avanserte han til premierløytnant. Han var med i et par mindre trefninger mot Sverige under Christian Frederik, hvoretter han sammen med sine to regimentskamerater Hans Helgesen og Friderich Adolph Schleppegrell fra Telemarkske Infanteriregiment, nektet å avlegge ed til den svenske konge.
Etter avskjeden søkte Rye derfor utenlands. Han havnet omsider i grensefestningen Rendsborg hvor han tilbrakte en rekke år, til han i 1842 ble oberstløytnant og flyttet til København. Opprøret i hertugdømmene i 1848 satte han i en vanskelig situasjon, da hans svoger og flere av hans venner hadde stilt seg på opprørernes side. Han førte dog sin bataljon i slaget ved Bov og ved Slesvig. I 1849 ble han forfremmet til oberst, og i 1849 til generalmajor. Han falt i slaget ved Fredericia, og rakk derfor aldri å se slesvig-holstenernes nederlag.
Gravmæle
Den 15. september 1849 ble Rye begravet på Garnisons Kirkegård i København. På et fotstykke av norsk granitt og utsmykket med en tekst av B.S. Ingemann, ble en minnebyste utført av billedhugger Herman Wilhelm Bissen reist på samme kirkegård. Her er Rye gjengitt som romersk feltherre med kappe og sverdrem. Avdukingen av monumentet fant sted i 1852.
Nordflåten
Nordflåten (russisk: Северный флот, Severnij flot) er en av den russiske marines flåter, med baser ved Kolahalvøya og Hvitehavet. Flåten utgjør størstedelen av OSK Nord. Den omfatter kystartilleri, marinefly og kystforsvarsenheter. Nordflåten ble grunnlagt i 1937 og fikk sin base i Vajenga, (dagens Severomorsk). Under andre verdenskrig spilte den en heller beskjeden rolle, og syslet mest med enkelte landstigningaksjoner i små enheter.
Olaf Rye
Gravmæle
På Ryes Plads i Fredericia, ble en byste av Rye utført av billedhugger Andreas Paulsen likeledes oppstilt den 20. august 1876. Det er også flere danske og norske gater og veier oppkalt etter generalmajoren, i Oslo ses Olaf Ryes plass.
Nordflåten
I sovjettiden ble den kalt Røde Banner-Nordflåten. Noe helt annet ble det under den kalde krigen da atomubåtene med kjernevåpen for en stor den ble basert her. Disse måtte ha omfattende serviceinnretninger, og måtte beskyttes av store styrker. Nordflåten vokste raskt til Sovjets største marine, og den er fortsatt størst i Den russiske flåte. Kolahalvøya ble svært militarisert i sovjettiden. I juni 1956 ble en ombygd ubåt av typen Prosjekt 611 den første ubåten med kjernvåpenbærende ballistiske missiler.
Nedgangsperioden etter Sovjetunionens fall ble komplisert av blant annet store miljøproblemer grunnet atomavfall fra kasserte atomubåter og våpen. Forliset av atomubåten Kursk i 2000 kastet også skygger over Nordflåtens ledelse.
Olaf Rye
Familie
Han var bror av Johan Henrik Rye.
Skihopper
Han er også anerkjent for å ha satt det første offisielle verdensrekordhoppet på ski. Rekordhoppet ble satt den 22 November 1808 ved Lekum gård, rett ved Eidsberg kirke i Eidsberg og ble målt til 9,50 m.
Nordflåten
«Nordflåtens 32. separate arktiske hydrografiske gruppe» var det «offisielle militære namnet på den sovjetiske Kapp Heer-basen på Svalbard. Dekknamnet som ble brukt, var "Arktikugol geologiske ekspedisjon», skrev Erling Folkvord i 1998.
Sammensetning
Militær kommando og kontroll
Ubåtstyrke:
Vern av baser og nærmeste farvann (OVR):
Kolaflotiljen
Militær ildstøtte på operasjonelt nivå.
Militær logistikk
Charles Bruff
Charles M. Bruff, kjent som rettskjemiker Bruff (født 15. januar 1887 i Kristiania, død 17. oktober 1955 i Oslo) var Norges første og mellomkrigstidens fremste rettskjemiker.
Han skal ha figurert som sakkyndig ca. 15 000 større og mindre kriminalsaker, på oppdrag fra politi og påtalemyndighet. Han var regnet som ekspert på å avsløre falske underskrifter.
Bruff forbindes med begrepet «de tause vitner» Bruffs forhold til politiet skaffet ham internasjonalt ry, og han ble av Den internasjonale Kriminalkommisjon utnevnt til medlem av et råd som kommisjonen skulle søke assistanse hos i kriminaltekniske spørsmål. Han kunne i så måte minne litt om en etterforsker av Scotland Yards format.
Hans selvbiografiske bok De tause vitner kom i  1949, ført i pennen i samarbeid med datiden fremste kriminalreportere Georg Svendsen og Fridtjof Knutsen.
Bruff var involvert i alle de store kriminalsaker i mellomkrigstiden. som Rustad-mordet, Køber-saken og Mary-saken
Nikolai Fredrik Lindtner
Nikolai Fredrik Lindtner (født 22. oktober 1877 i Stavanger, død 28. august 1958 i Stavanger ) var en norsk skipsfører. Han ble tildelt Norges høyeste utmerkelse, Krigskorset med sverd av H. M. Kongen og Riddere av The Order of the British Empire av den Engelske Kongen. Han ble også tildelt Lloyd´s Silver medal for Meritorious Service.
Lindtner reiste til sjøs da han var 15 år i 1893 som dekksgutt. Hans første skip var Barken «Freia» av Sandnes. Han avla styrmannseksamen 1896 i Stavanger. I 1902 ble han fører av DS «Svithun» av Stavanger. Senere førte han en rekke skip for skipsreder Lauritz Kloster.
I juli 1941 førte Lindtner MS «Lidvard» ut fra Dakar gjennom fransk blokade. Bedriften ble senere beskrevet både i bok og i film, begge deler under tittelen Flukten fra Dakar. Den ble også oversatt til engelsk. For sin bedrift mottok Lindtner Krigskorset i august 1942 sammen med maskinsjef Bjarne Smørdal og maskinist Johan Karlsen.
Ole Petter Wie
Ole Petter Wie (født 7. mars 1966) er en norsk forretningsmann.
Wie ble i 2009 ansatt som administrerende direktør i Ringnes Bryggeri, men sa opp sin stilling i november 2011. Han har tidligere vært salgsdirektør i Ringnes og har også jobbet for Coca-Cola, McKinsey, Nestlé og Orkla. Wie er i dag administrerende direktør i drikkevareselskapet Solera Beverage Group.
Michio Kaku
Michio Kaku (født 24. januar 1947) er professor i teoretisk fysikk ved City College of New York. Han har skrevet tolv bøker, blant annet Einstein's Cosmos og Physics of the Impossible. Kakus fagfelt er strengteori.
Entertainment and Leisure Software Publishers Association
Entertainment and Leisure Software Publishers Association (ELSPA) er en organisasjon som ble stiftet i 1989 av britiske dataprogramutgivere. Den var kjent som European Leisure Software Publishers Association frem til 2002. De setter aldersgrenser for videospill.
Hanne H. Brorson
Hanne Helene Brorson (født 1981) er en norsk psykolog og forsker.
Brorson tok graden Cand.psychol. ved Universitetet i Oslo i 2008 og startet i 2008 som praktiserende psykolog. I 2012 ga hun ut boka Tankevirus og i 2013 la hun frem en metaanalyse om dropout hos ruspasienter.
Doktorgradsstipendiat ved Universitetet i Oslo ved forskningsgruppen i klinisk psykologisk forskning ved Psykologisk institutt og ved forskningsgruppen Youth Addiction Treatment Evaluation Project (YATEP) ved Oslo universitetssykehus siden 2012.
Prosjektet «Mindre Tankevirus – mer hverdagsglede» er et prosjekt i regi av Rådet for psykisk helse som bygger på Brorsons bok Tankevirus. Prosjektet vant Helseprisen 2016.
Enkeltdistanse-VM på skøyter 2012 – 3000 meter damer
Damenes 3 000 meter-mesterskapsløp under Enkeltdistanse-VM på skøyter 2012 ble avholdt på IJsstadion Thialf, Heerenveen den 22. mars 17.34 lokal tid.
Ireen Wüst var regjerende verdensmester. Martina Sáblíková er regjerende olympisk mester. Sáblíková vant alle fire 3 000 m løpene under verdenscupen i hurtigløp på skøyter 2011/12. Sistnevnte vant også den kombinerte 3 000 m/5 000 m-cupen for 2012.
Tsjekkiske Martina Sáblíková vant 3 000 m, akkurat som hun gjorde for fem år siden i Salt Lake City.
Rekorder
Det ble ingen forbedringer på noen av disse rekordene i dette mesterskapet.
Rudolf Clausius
Rudolf Julius Emanuel Clausius (født 2. januar 1822 i Köslin, død 24. august 1888 i Bonn) var en tysk fysiker. Han er i dag mest kjent som grunnleggeren av moderne termodynamikk som han selv kalte mekanisk varmeteori. I denne forbindelsen formulerte han termodynamikkens første og andre hovedsetning. Dette ledet han til å innføre begrepet entropi som er av grunnleggende betydning i fysikken. Han arbeidet ved flere universiteter og ga også grunnleggende arbeid til forståelsen av atmosfærisk optikk, hva som skjer under elektrolyse og videreføring av kinetisk teori. På slutten av sitt liv beviste han det generelle virial-teoremet i mekanikken som har vært til stor betydning med mange forskjellige anvendelser.
Vitenskapelig liv
Han ble født 1822 i Köslin som ligger i dagens Polen, men som på den tiden lå i den tyske provinsen Pommern. Etter å ha fått sin første utdannelse ved gymnasiet i Stettin, ble han uteksaminert i 1844 fra Universitetet i Berlin etter studier i fysikk og matematikk. Tre år senere i 1847 mottok han sin doktorgrad fra Universitetet i Halle med et arbeid om optiske fenomen i atmosfæren. Dette gjaldt spesielt fargen på himmelen, hvorfor den er blå om dagen og ofte rødlig ved soloppgang og solnedgang.
Noen år senere ble han professor ved det som idag heter Technische Universität Berlin (TU) og også privatdozent ved Universitetet i Berlin. Det var i denne perioden han skrev sitt mest kjente arbeid Über die bewegende Kraft der Wärme hvor han undersøkte mer nøyaktig hvordan mekanisk arbeid kan utvinnes fra dampmaskiner eller fra varme mer generelt. De grunnleggende ideene var allerede lagt av den franske ingeniør Carnot. Clausius formulerte sine resultat i to fundamentale lover som er det fundamentale grunnlag for dagens termodynamikk. Første hovedsetning sier
og gjelder energiens bevarelse. Energi kan ikke forsvinne eller oppstå av seg selv, bare gå over i andre former. Noen år senere etter å ha innført begrepet entropi i denne sammenhengen, formulerte han termodynamikkens andre hovedsetning som
Denne fundamental naturlov fikk først sin fulle forklaring av Boltzmann ved bruk av statistisk mekanikk for partiklene som utgjør substansen i det termodynamiske systemet.
I 1855 ble han utnevnt til professor ved ETH i Zürich hvor han ble til 1867. Her arbeidet han i en periode med å bedre forståelsen av elektrolyse og foreslo at molekylene som bidro, kunne løse seg opp i mindre enheter. Dette var lenge før man hadde noen teori for hvordan molekyler var oppbygd av atomer. Clausius undersøkte på denne tiden også faseoverganger og fikk navnet sitt knyttet til det som i dag kalles Clausius-Clapeyron-ligningen som tidligere var etablert av den franske fysiker Clapeyron. Etterhvert gikk hans forskningsarbeid i retning av kinetisk teori hvor han innførte det sentrale begrepet midlere fri veilengde.
Etter mange år i Zürich kom han i 1869 til Bonn etter et kort opphold i Würzburg. Hans siste, viktige bidrag til fysikken var etableringen av virial-teoremet i 1870. Det gir en streng relasjon mellom midlere kinetisk og potensiell energi i et stasjonært, mekanisk system. Teoremet er bl.a. av stor betydning i astrofysikken hvor det la grunnlaget for den første påvisning av mørk materie i Universet. Clausius døde i Bonn 1888.
Han deltok som hjelpearbeider under den fransk-tyske krig og ble såret i strid. Han ble tildelt Jernkorset for sin innsats.
Segunda División
Segunda División («annen divisjon») er den nest øverste divisjonen i spansk fotball. Den består av 22 lag. Hvert år rykker tre lag opp til Primera División, og fire lag rykker ned en divisjon til Segunda División B.
Mexico under Panamerikanske leker 2011
Mexico under Panamerikanske leker 2011. Mexico deltok i de 16. Panamerikanske leker som ble arrangert i Guadalajara i perioden 14. og 30. oktober 2011. De ble fjerde beste nasjon med førtito gull-, førtien sølv- og femti bronsemedaljer.
Schütz-Werke-Verzeichnis
Schütz-Werke-Verzeichnis (SWV) er en katalog over den tyske komponisten Heinrich Schütz' verk, utarbeidet av Werner Bittinger. Verkfortegnelsen er stort sett kronologisk ordnet, det vil si etter når verkene er blitt til.
Il primo libro de Madrigali (1611) - SWV 1-19
Madrigaler, overveiende femstemmige
Psalmen Davids (1619) - SWV 22-47
Flerstemte Geistliche Konzerte
Cantiones Sacrae (1625) - SWV 53-93
Geistliche Madrigale, overveiende firestemmige
Beckerscher Psalter (1628, rev. 1661) - SWV 97-256
Firestemmige sanger … … … … ... … …
Rashad al-Alimi
Rashad Muhammad al-Alimi (arabisk: رشاد محمد العليمي ) (født 1954) er en jemenittisk politiker som har vært leder for presidentrådet i Jemen siden 7. april 2022.
Schütz-Werke-Verzeichnis
Symphoniae sacrae I (1629) - SWV 257-276
Geistliche Konzerte for opp til tre sangstemmer med obligate instrumenter
Rashad al-Alimi
Biografi
Rashad al-Alimi er født i 1954 i byen al-Aloom i guvernementet Ta’izz, og han er sønn av dommer Mohammed ben Ali al-Alimi.
Schütz-Werke-Verzeichnis
Kleine Geistliche Konzerte I (1636) - SWV 282-305
Geistliche Konzerte for en til seks sangstemmer og basso continuo
Rashad al-Alimi
Biografi
Som representant for partiet Den allmenne folkekongressen var han innenriksminister fra 2001 til 2008. Fra mai 2008 var han leder for den nasjonale sikkerhetskomiteen og visestatsminister med ansvar for forsvar og sikkerhet, fra 2014 var han rådgiver for president Abdrabbuh Mansur Hadi.
Under oppstanden i Sana i 2011 ble al-Alimi skadet sammen med president Ali Abdullah Saleh under et angrep på al-Nahdin-moskeen i presidentpalasset. Han fikk behandling i Saudi-Arabia og Tyskland før han kom tilbake til Sana i juni 2012. Han reiste til Saudi-Arabia igjen da houhiene overtok makten i Jemen i 2015.
Den 7. april 2022 ble han leder for presidentrådet i Jemen, et organ som har overtatt presidentens maktposisjon.
Schütz-Werke-Verzeichnis
Kleine Geistliche Konzerte II (1639) - SWV 306-337
Geistliche Konzerte for en til seks sangstemmer og basso continuo
Symphoniae sacrae II (1647) - SWV 341-367
Geistliche Konzerte for inntil tre stemmer med obligate instrumenter
Geistliche Chormusik (1648) - SWV 369-397
Geistliche Chormusik består av fem- til sjustemte motetter.
Symphoniae sacrae III (1650) - SWV 398-418
Geistliche Konzerte for sangstemmer og instrumenter, dels flerkorig.
Zwölf geistliche Gesänge - SWV 420-431
Firstemte sanger a cappella
Schwanengesang (1672) - SWV 482-494
Doppelchörige Geistliche Konzerte
Appendiks 1) Vier Hirtinnen, gleich jung, gleich schön
Appendiks 3) Der Gott Abraham
Appendiks 4) → SWV 498
Appendiks 5) Benedicam Domino
Appendiks 6) Herr, höhe mein Wort
Appendiks 7) Machet die Tore weit
Appendiks 8) Sumite psalmum
Appendiks 9) Es erhub sich ein Streit
Tim Johnson
Timothy Peter Johnson (født 28. desember 1946 i Canton) er en amerikansk politiker for Det demokratiske parti. Han var senator og representerte Sør-Dakota fra 7. januar 1997 til 3. januar 2015. Han var tidligere Sør-Dakotas eneste kongressrepresentant i Representantenes hus fra 1987.
Cao Văn Viên
Cao Văn Viên (født 21. desember 1921 i Vientiane i Laos, død 22. januar 2008 i Annandale, Fairfax i Virginia) var en general i Sør-Vietnams hær under Vietnamkrigen hvor han i hovedsak var sjef for den sørvietnamesiske generalstaben. Han ble ansett som en av Nguyễn Cao Kỳs politiske allierte og fungerte i perioder som forsvarsminister da Kỳ var statsminister.
Videre ble han ansett som en av de dyktigste sørvietnamesiske militære lederne, og blir kalt en «nøkkelperson» og en av de viktigste vietnamesiske militære lederne under Vietnamkrigen. Han var sammen med Trần Thiện Khiêm de eneste firestjernes generalene i hele Sør-Vietnams historie.
Etter Vietnamkrigen emigrerte han til USA.
Bakgrunn
Han ble født i Vientiane av vietnamesiske foreldre   hvor faren drev med handel. Han reiste til Cochinkina da han hørte rykter om gullfunn i Mekongdeltaet og dro på gulljakt. Han sluttet seg til Hồ Chí Minh og kjempet i gerilja-krigen mot det franske kolonistyret, men brøt med Ho Chi Minh da han kom til at Ho Chi Minhs bevegelse var mer kommunistisk enn nasjonal og sluttet seg da til uavhengige kampgrupper mot franskmennene. Han ble tatt til fange av franskmennene, men løslatt og fikk begynne på universitetet i Saigon hvor han tok en bachelor-grad i fransk litteratur. Han gikk på universitetet sammen med Lâm Quang Thi som også senere ble general i Sør-Vietnams hær.
Han var i hele livet en troende og aktiv praktiserende buddhist.
Karriere
Han arbeidet for en profesjonalisering av Sør-Vietnams hær, og blant annet nektet å slutte seg til statskuppet mot Diem til tross for at han ble truet med en karabin, og satt en stund fengslet før han igjen var i tjeneste.
Viên hadde en sentral rolle i forsvaret av Saigon under Tết-offensiven, men søkte etter 1970 om avskjed tre ganger da han var plaget av leddgikt. Først i aprildagene i 1975 ble søknaden innvilget, da han i tillegg kunne argumentere med at han ikke kunne tjenestegjøre under den kommende presidenten Dương Văn Minh, da han hadde vært sentral i kuppet i 1963, og hans assistent hadde truet ham med våpen.
Viên forlot derfor Vietnam to dager før Saigons fall og bosatte seg i Virginia.
Miyazaki (Miyazaki)
Miyazaki (japansk: 宮崎市 – Miyazaki-shi) er hovedstaden i Miyazaki-prefekturet på den japanske øya Kyushu.
Kuppet eller: Dollar på tynn is
Kuppet eller: Dollar på tynn is (originaltittel "$", også kjent som Dollars og The Heist) er en tysk-amerikansk krim-komedie fra 1971 regissert av Richard Brooks. Filmen handler om en sikkerhetsekspert som slår seg sammen med en prostituert for å gjennomføre et ran i en bank i Hamburg. Pengene eies av kriminelle. Hovedrollene spilles av Goldie Hawn og Warren Beatty.
Handling
Joe er ekspert på bankers sikkerhetssystemer. Sammen med den prostituerte kvinnen Dawn raner han en bank i Hamburg for «svarte» penger. Dermed kan ingen melde ham til politiet. Dette forhindrer likevel ikke at han får diverse personer på nakken når innbruddet blir oppdaget.
Om filmen
Den amerikanske filmanmelderen Roger Ebert gav den 3 av 4 stjerner, mens Leonard Maltin gav den 3,5 av 4 stjerner.
Musikken er komponert og produsert av Quincy Jones. En egen soundtrack ble utgitt. Jones ble nominert til tre Grammy-priser.
I rollene
(Utvalg)
Godøy bedehuskapell
Godøy bedehuskapell i Giske kommune i Møre og Romsdal fylke ble oppført i 1953 og påbygget til kapell i 1979. Siden er bygget utvidet i 2001 og 2008.
Kapellet leies av fellesrådet til kirkelige handlinger.
Kapellet er tegnet av arkitekt Olav S. Solheim, som hadde praksis i Ålesund. Byggverket er i murstein og har 200 plasser.
Sphaenognathus (Sphaenognathinus) monguilloni
Sphaenognathus monguilloni er en bille som hører til familien hjortebiller (Lucanidae) i gruppen skarabider (Scarabaeoidea).
Utseende
En stor (hannen 37-50 millimeter), nokså bred, blankt brunsvart hjortebille med bronseaktig metallglans. Hannen har forstørrede kjever, hos denne arten er de middels lange og rette med en knekk i spissen, sagtakkede på innersiden. Hode og pronotum er hårete på sidene, hårene lange, gule og ullaktige, undersiden er også tett hårete. Et påfallende trekk er at hannene har fire fasettøyne. Hodet er avrundet firkantet med markerte "hjørner". Pronotum er bredt klokkeformet sett ovenfra. Dekkvingene er nokså jevnbrede med litt ujevn, læraktig overflate. Beina er nokså lange og tynne, med ganske korte torner på leggene. Hunnen er kortere og bredere enn hannen, kjevene brede, fargen kan være litt rødlig.
Levevis
Larvene utvikler seg nede i bakken i humus-rik jord.
Utbredelse
Arten er kjent fra Peru og Bolivia.
Ekholt
Ekholt er en plass i Rygge, i Moss kommune i Viken. Stedet er en del tettstedet Moss, i området som også med betegnelsen Høyden (skrives ofte og uttales Høyda).
Stedet har en blanding av store eneboliger, rekkehus og mindre blokker. Navnet kommer etter en meget gammel gård som ligger i området. Navnet kommer også fra ekeblad.
Ekholt har også et fotballag som spiller i 6. divisjon.
I løpet av de senere år er området blitt i stor skala utbygget med boligfelt og kjøpesentre.
Ekholt grenser til kulturlandskap mot syd, og her er flere golfanlegg, turterreng og gode rekreasjonsmuligheter. Nærmeste badestrender er Feste-strendene.
Forøvrig har tettstedet egen kirke, barneskole og ungdomsskole.
Hageby
I gjenreisningstiden etter andre verdenskrig var det stor boligmangel i Norge. Det ble oppgangstider for industrien i Østfold, og bedriftene søkte etter arbeidskraft utenfor fylket. De tilreisende industriarbeiderne og deres familier trengte boliger. På Ekholt ble det på begynnelsen av 1960-tallet anlagt et boligfelt etter modell av den såkalte «hagebyen».
Halden Arbeiderblad beskrev i 1962 den nye hagebyen slik:"„Sin nye tilværelse i Moss deler denne familien med mange andre, som for en stor del kom fra Møre og Trøndelag. Like før jul flyttet i alt 11 familier, vesentlig fra disse landsdeler, inn i A.S. Moss Glasværks nye boliger på Ekholtfeltet. Dette er første etappe av et byggeprosjekt på i alt 18 firemanns-boliger, hvorav bedriften har engasjert seg i 45 leiligheter for å skaffe hus til arbeidere den henter fra landsdeler med overskudd av arbeidskraft. Ikke bare i Moss, men i hele Østfold, er det mangel på arbeidskraft til industrien, og derfor har man funnet å ville ordne seg på denne måten.""(---) Boligfeltet er organisert som et borettslag, og hver enkelt står som eier av sin leilighet. Bedriften har imidlertid ordnet med finansieringen og ydet betydelig nedskrivningsbidrag. Ekholt ligger i landlige omgivelser. Her er bondegårder og skog, en deilig innsjø og ikke langt til Oslofjorden heller, så det er ideelt på alle måter både til hverdag og ferie. Det er 10-12 minutters sykkeltur til fabrikken, og gode kommunikasjoner for dem som eventuelt ikke ønsker seg den daglige mosjon på sykkel. (---) En ny barneskole er bygd like i nærheten av Ekholt, og om ikke lenge skal Rygge kommune også bygge en ungdomsskole i dette strøket.”"I dag (2017) bærer en gatestrekning på Ekholt navnet Ekholt Hageby.
Mitt lille land (album fra 2011)
Mitt lille land er et musikkalbum utgitt av Norsk Folkehjelp via Sony Music.
Albumet ble utgitt 22. september 2011, og per oktober 2011 var det Norges mest solgte musikkalbum det året.
Xingyi
Xingyi kan være:
Kirsti Hopstock
Kirsti Hopstock (født Kirsti Marianne Nygård-Nilssen 12. april 1935 i Aker, i dag Oslo) er en norsk billedkunstner og forfatter.
Lycée Saint-Louis-de-Gonzague
Lycée Saint-Louis-de-Gonzague er en privat katolsk utdanningsinstitusjon under en tilknytningskontrakt med staten, vanligvis kalt «Franklin» med henvisning til gaten den ligger i, i det 16. arrondissementet i Paris. Det ble grunnlagt i 1894 og er under tilsyn av jesuittene og gir utdanning fra barnehage til forberedende klasser. Det er kjent for sin akademiske fortreffelighet.